钦定古今图书集成/明伦汇编/闺媛典/第097卷 > 皇清三 > 何孝娥
## 钦定古今图书集成/明伦汇编/闺媛典/第097卷 > 皇清三 > 何孝娥

按《平陆县志》：“孝娥，何守臣女。臣农夫，有五女，四女俱嫁。娥最幼，有殊色。臣欲以配士人，选择愆期。臣死，依母。母病，奉汤药，朝夕唯谨。母亡，号泣欲死。人慰之，娥曰：‘某命恶，不可以常理论也。二亲并殁，四姊皆有家，止一痴兄，不辨菽麦，我安归哉’？” 葬母毕，诸姊将挽与俱去，娥逸出，缢死母墓旁桑下。